****

**КОНКУРС ЗА ДОДЕЛУ СТИПЕНДИЈА ЗА 2016. ГОДИНУ**

**НАЈБОЉИМ СТУДЕНТИМА УНИВЕРЗИТЕТА У КРАГУЈЕВЦУ**

Управни одбор Фондације за стипендирање студената Универзитета у Крагујевцу расписује **Конкурс за доделу стипендија најбољим студентима Универзитета у Крагујевцу за 2016. годину**.

Универзитет у Крагујевцу ће доделити 13 стипендија, по једну стипендију за најбољег студента са 11 факултета у саставу Универзитета, осим за Филолошко-уметнички факултет у Крагујевцу коме се опредељују 2 стипендије, односно 1 стипендија за најбољег студента у пољу филолошких наука и 1 стипендија за најбољег студента у пољу уметности, и то:

|  |  |  |  |
| --- | --- | --- | --- |
| **Р.бр.** | **ФАКУЛТЕТИ У САСТАВУ**  **УНИВЕРЗИТЕТА У КРАГУЈЕВЦУ** | | **БРОЈ СТИПЕНДИЈА**  **КОЈИ СЕ ДОДЕЉУЈЕ** |
| 1. | Агрономски факултет у Чачку | | 1 стипендија |
| 2. | Економски факултет у Крагујевцу | | 1 стипендија |
| 3. | Правни факултет у Крагујевцу | | 1 стипендија |
| 4. | Природно-математички факултет у Крагујевцу | | 1 стипендија |
| 5. | Учитељски факултет у Ужицу | | 1 стипендија |
| 6. | Факултет за машинство и грађевинарство у Краљеву | | 1 стипендија |
| 7. | Факултет за хотелијерство и туризам у Врњачкој Бањи | | 1 стипендија |
| 8. | Факултет инжењерских наука у Крагујевцу | | 1 стипендија |
| 9. | Факултет медицинских наука у Крагујевцу | | 1 стипендија |
| 10. | Факултет педагошких наука у Јагодини | | 1 стипендија |
| 11. | Факултет техничких наука у Чачку | | 1 стипендија |
| 12. | Филолошко-уметнички факултет у Крагујевцу | -филологија | 1 стипендија |
| -уметност | 1 стипендија |

Уколико се са неког факултета у саставу Универзитета у Крагујевцу не пријави ниједан студент који испуњава услове Конкурса, стипендија ће бити додељена студенту другог факултета, учеснику Конкурса, који испуњава услове Конкурса и има навећу просечну оцену од свих других рангираних студената, учесника Конкурса који испуњавају услове.

Висина стипендије на месечном нивоу износи 15.000,00 динара (нето), а исплаћиваће се у периоду од 12 месеци, почев од јануара закључно са децембром 2016. године.

**Право учешћа на Конкурсу имају студенти који испуњавају следеће услове:**

* Да су уписали завршну годину основних академских или интегрисаних академских студија;
* Да су остварили просек оцена у току студија најмање 8,50;
* Да нису обновили ниједну годину;
* Предност имају студенти који су положили све испите из претходних година студија.

**Уколико два или више студената, са истог факултета, имају исту просечну оцену, предност ће имати студент који:**

* нема пренетих испита, или има најмање пренетих испита из претходне године студија,
* има награде и признања за досадашњи успех на студијама,
* има објављене радове, односно који има изложбе и концерте,
* има учешће на семинарима, конгресима, конференцијама,
* је обављао волонтерски рад,
* нема другу стипендију коју обезбеђује Универзитет у Крагујевцу (не односи се на стипендије и награде које дају факултети Универзитета у Крагујевцу).

**Уз пријаву на Конкурс, неопходно је доставити:**

* кратку биографију у [*Europass*](https://europass.cedefop.europa.eu/en/documents/curriculum-vitae) формату (обавезно навести контакт телефон и адресу);
* уверење о просечној оцени у току студија;
* уверење о упису завршне године основних академских или интегрисаних академских студија;
* уверење да нису обновили ниједну годину;
* уверење о положеним испитима из претходних година студија.

Потребна документа доставити лично стручној служби Универзитета у Крагујевцу или послати поштом на следећу адресу:

**Универзитет у Крагујевцу- Ректорат**

**ул. Јована Цвијића бб**

**34000 Крагујевац**

**са назнаком: Конкурс за доделу стипендија**

**Конкурс је отворен 20 дана, почев од 11. децембра 2015. године и траје до 31. децембра 2015. године.**

**Непотпуне и неблаговремено приспеле пријаве неће се разматрати.**

За додатне информације и питања можете контактирати стручну службу Универзитета у Крагујевцу путем телефона: 034/370-270; контакт особа: Биљана Гужвић.

**УПРАВНИ ОДБОР ФОНДАЦИЈЕ**